Zelgum tikwal teṭṭafar gmas-s ad tcucef di tala s waman izeddganen , anda yesway uɛudiw n gma-s , yiwen wass imi truḥ , yeɣli-as unzaḍ n ucebbub-is .Tameddit-nni imi i d-yuɣal gma-s di ssyada , yebɣa ad yessew aɛudiw-is , aɣarsiw yegguma ad iqerreb ɣer waman ɣes akken iwulef ittes dinna , ilemzi isubb-d ad iwali acimi yeggumma ad issew , yufa-d anzad i yellan deg waman-nni , yeddem-it-id yufa-t d aɣezfan icuba ureɣ , ittemceɛul di tafat imuqel deg-s aṭas , yewwi-t s lemḥadra s axxam .